Dominic Raab
Dominic Rennie Raab (født 25. februar 1974 i Buckinghamshire i England) er en britisk konservativ politiker som er vicepremierminister og justitsminister (lord kansler). Han var udenrigsminister i Boris Johnsons regering fra 2019 til 2021 hvor han blev efterfulgt af Liz Truss. Han var tidligere også minister for udtrædelse af EU.

Liv og virke

Baggrund 
Dominic Raab blev født i Buckinghamshire i 1974 som søn af Peter og Jean Raab. Faren, som var jødisk, kom til Storbritannien fra Tjekkoslovakiet i 1938 som seksåring efter Münchenaftalen da familien ville undslippe mulig nazistisk forfølgelse. Raab voksede op i Gerrards Cross i Buckinghamshire. Han blev opdraget i sin mors tro, i Church of England.

Raab gik på Dr Challoner's Grammar School i Amersham og begyndte derefter på Lady Margaret Hall i Oxford, hvor han studerede jura. Efter eksamen tog ham en mastergrad ved Jesus College i Cambridge og vandt Clive Parry Prize for International Law.

Politiker 
Dominic Raab blev valgt til parlamentsmedlem for valgkredsen Esher and Walton i 2010. Han blev udnævnt til Parliamentary Under-Secretary of State i Justisministeriet 12. maj 2015. I den første regeringsrokade i Theresa Mays regering et år senere, gik han tilbage til at være menigt parlamentsmedlem.

Efter valget i 2017 blev Raab udnævnt til statssekretær i indenrigsministeriet med ansvar for domstole og retsvæsen. I januar 2018 blev Raab ved en ny regeringsrokade flyttet til Ministeriet for Boliger, Lokalsamfund og Lokal Styring. I juli 2018 blev Raab udnævnt til Brexit-minister efter David Davis' afgang. Han var udenrigsminister i Boris Johnsons regering fra 2019 til 2021.

Dominic Raab er gift med Erika Rey og de har to børn.

Noter

Referencer

Eksterne henvisninger 

 

Udenrigsministre fra Storbritannien
Justitsministre fra Storbritannien
Lord High Chancellors
Vicepremierministre fra Storbritannien
Britiske konservative politikere
Medlemmer af Underhuset